อาเลฆันโดร การ์นาโช

อาเลฆันโดร การ์นาโช เฟร์เรย์รา (Alejandro Garnacho Ferreyra) (เกิดเมื่อ 1 กรกฎาคม ค.ศ. 2004) เป็นนักฟุตบอลอาชีพชาวอาร์เจนตินา ปัจจุบันเล่นในตำแหน่งปีก ให้กับแมนเชสเตอร์ยูไนเต็ด ในพรีเมียร์ลีกและทีมชาติอาร์เจนตินา  
การ์นาโชเข้าร่วมระบบเยาวชนของแมนเชสเตอร์ยูไนเต็ดจากอัตเลติโกมาดริด ในเดือนตุลาคม  2020 เขาชนะเอฟเอยูธคัพและรางวัลจิมมี เมอร์ฟี ผู้เล่นเยาวชนแห่งปี ในเดือนพฤษภาคม 2022 หนึ่งเดือนก่อนหน้านั้น เขาได้รับโอกาสลงเล่นให้ทีมชุดใหญ่เป็นครั้งแรกด้วยอายุ 17 ปี ในการแข่งขันพรีเมียร์ลีกเกมที่พบกับเชลซี
การ์นาโชเล่นให้ทีมชาติสเปนรุ่นอายุไม่เกิน 18 เขาเกิดในประเทศสเปนแต่ลงเล่นให้กับทีมเยาวชนของทีมชาติอาร์เจนตินา 
ก่อนที่เขาได้ลงเล่นเป็นครั้งแรกให้กับทีมชาติอาร์เจนตินาในรุ่นอายุไม่เกิน 20 ปี ต่อมาในปี 2023 เขาได้รับโอกาสลงเล่นให้ก้บทีมชาติอาร์เจนตินาชุดใหญ่

**สโมสรอาชีพ**

**แมนเชสเตอร์ยูไนเต็ด**

**เยาวชน**
เกิดในมาดริด การ์นาโชเข้าร่วมทีมเยาวชนอัตเลติโกเดมาดริดในปี 2015 จากเฆตาเฟ ในเดือนตุลาคม 2020 เขาเข้าร่วมแมนเชสเตอร์ยูไนเต็ดอะคาเดมี ยูไนเต็ดจ่ายเงินค่าตัวให้อัตเลติโก £420,000 ปอนด์เขาเซ็นสัญญาอาชีพเป็นครั้งแรกกับสโมสรในเดือนกรกฎาคม 2021
เขาได้รับความสนใจจากการทำประตูแบบโซโล่ของเขาในเอฟเอยูธคัพที่เอาชนะ เอฟเวอร์ตัน ซึ่งได้ถูกเสนอเขารับรางวัลประตูประจำเดือนของเดือนกุมภาพันธ์ 2022 หลังได้จากได้มีชื่อเป็นตัวสำรองที่ไม่ได้ใช้ในเกมพรีเมียร์ลีกหลาย ๆ นัด การ์นาโชได้ลงเดบิวต์ให้ทีมใหญ่ยูไนเต็ดในวันที่ 28 เมษายน โดยลงมาแทน แอนโทนี เอลังกา ในนาทีที่ 91 ในนัดที่เสมอกับเชลซี 1–1 การ์นาโชชนะรางวัลจิมมี เมอร์ฟี ผู้เล่นเยาวชนแห่งปีในเดือนพฤษภาคม เขาทำประตูได้ 2 ประตูในรอบชิงชนะเลิศเอฟเอยูธคัพกับนอตทิงแฮมฟอเรสต์ในวันที่ 11 พฤษภาคม ช่วยให้ยูไนเต็ดชนะการแข่งขันเป็นครั้งแรกนับตั้งแต่ปี 2011.

**ฤดูกาล 2022-23**
สำหรับการเริ่มต้นพรีเมียร์ลีก ฤดูกาล 2022–23 เขาเปลี่ยนหมายเลขเสื้อจาก 75 เป็น 49 ในวันที่ 4 ตุลาคม 2022 เขาทำประตูได้ในช่วงท้ายเกมให้กับแมนเชสเตอร์ยูไนเต็ด U21ในเกมกับบาร์โรว ในอีเอฟแอลคัพ 2022–23 หลังจากได้ลงสนามเป็นตัวสำรองในเกมกับ ไบรตันแอนด์โฮฟอัลเบียน, เบรนต์ฟอร์ด และเรอัลโซซิเอดัด การ์นาโชได้ออกสตาร์ทเป็นตัวจริงให้ทีมใหญ่ของยูไนเต็ดครั้งแรกในวันที่ 27 ตุลาคม ในเกมที่เอาชนะเชริฟฟ์ตีรัสปอล ไป 3-0 ในยูฟ่ายูโรปาลีก ซึ่งหลังจากนั้นเขาได้รับคำชมจากผู้จัดการทีมเอริก เติน ฮัค จากการพัฒนาของเขาในช่วงไม่กี่สัปดาห์ ซึ่งระบุว่าแม้ก่อนหน้านี้จะไม่พอใจ แต่เขาก็พอใจกับทัศนคติและความเข้าใจในตนเองที่ดีขึ้น ในวันที่ 3 พฤศจิกายน เขาทำประตูให้ทีมใหญ่ได้เป็นครั้งแรกในเกมยูโรปาลีกกับเรอัลโซซิเอดัด และทำประตูแรกได้ในพรีเมียร์ลีกในวันที่ 13 พฤศจิกายน ในช่วงทดเวลาบาดเจ็บ ในเกมกับฟูลัม

**ระดับทีมชาติ**
การ์นาโช มีสิทธิ์เล่นให้กับประเทศบ้านเกิดของเขาสเปน และอาร์เจนตินา เพราะเมแม่ของเขาเป็นชาวอาร์เจนตินา เขาได้ลงเล่นให้กับสเปนรุ่นอายุไม่เกิน 18 ปี 3 นัด ในปี 2021
ในวันที่ 7 มีนาคม 2022 การ์นาโชได้ถูกแรกติดทีมชาติอาร์เจนตินาชุดใหญ่ในฐานะผู้เล่น 44 คนที่ถูกเรียก สำหรับฟุตบอลโลกรอบคัดเลือกในเดือนนั้น เขาได้อยู่ในรายชื่อผู้เล่น 33 คนสุดท้ายสำหรับเกมการแข่งขันรอบคัดเลือกสองเกม แต่ไม่ได้ลงสนามทั้งสองเกม
การ์นาโชได้ลงเดบิวต์ให้ทีมชาติอาร์เจนตินารุ่นอายุไม่เกิน 20 ปีในวันที่ 26 มีนาคม 2022 เมื่อเขาได้ลงสนามเป็นตัวจริงในเกมอุ่นเครื่องกับสหรัฐอเมริกา เขาทำประตูได้ 4 ประตูใน 4 นัดให้ทีมชาติรุ่นอายุไม่เกิน 20 ปี ในตูลงทัวร์นาเมนต์ 2022

**สถิติอาชีพ**

**เกียรติประวัติ**
แมนเชสเตอร์ยูไนเต็ด U18- เอฟเอยูธคัพ: 2021–22
แมนเชสเตอร์ยูไนเต็ด- อีเอฟแอลคัพ: 2022–23
*เอฟเอคัพ: 2023–24, รองชนะเลิศ: เอฟเอคัพ ฤดูกาล 2022–23
ทีมชาติอาร์เจนตินา
*โกปาอาเมริกา: 2024
รางวัลส่วนตัว- จิมมี เมอร์ฟี ผู้เล่นเยาวชนแห่งปี: 2021–22- รางวัลปุชกาชของฟีฟ่า: 2024

**อ้างอิง**

**แหล่งข้อมูลอื่น**
  Profile ที่ ManUtd.com
หมวดหมู่:บุคคลที่เกิดในปี พ.ศ. 2547
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลจากมาดริด
หมวดหมู่:นักฟุตบอลชาวอาร์เจนตินา
หมวดหมู่:นักฟุตบอลเยาวชนทีมชาติอาร์เจนตินา
หมวดหมู่:นักฟุตบอลชาวสเปน
หมวดหมู่:นักฟุตบอลเยาวชนทีมชาติสเปน
หมวดหมู่:ชาวอาร์เจนตินาเชื้อสายสเปน
หมวดหมู่:ชาวสเปนเชื้อสายอาร์เจนตินา
หมวดหมู่:กองหน้าฟุตบอล
หมวดหมู่:ปีกฟุตบอล
หมวดหมู่:ผู้เล่นอัตเลติโกเดมาดริด
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลชาวต่างชาติชาวอาเจนตินา
หมวดหมู่:นักฟุตบอลชาวต่างชาติชาวสเปน
หมวดหมู่:นักฟุตบอลชาวต่างชาติชาวสเปนในอังกฤษ
หมวดหมู่:นักฟุตบอลชาวต่างชาติในอังกฤษ
หมวดหมู่:นักฟุตบอลชาวต่างชาติชาวอาเจนตินาและอังกฤษ